b'\n_START_ARTICLE_\nDIGGIT\n_START_SECTION_\nDIGGIT 01\n_START_PARAGRAPH_\nPrva DIGGT konferenca je potekala 6 in 7. junija 2012 v Cankarjevem domu v Ljubljani. Na njej so govorili o prednostih in prilo\xc5\xbenostih, ki jih prina\xc5\xa1a digitalni svet. Svoje digitalne izku\xc5\xa1nje so s slu\xc5\xa1atelji delili predstavniki mednarodno priznanih podjetij kot so: The Economist, BMW, IBM, Google, Philips in Amnesty International.  Na prvi konferenci je predavalo ve\xc4\x8d kot 20 doma\xc4\x8dih in tujih strokovnjakov s podro\xc4\x8dja digitalnega komuniciranja, upravljanja spletnih mest in dru\xc5\xbebenih omre\xc5\xbeij, digitalnega tr\xc5\xbeenja in optimizacije poslovanja. _NEWLINE_V okviru prvega DIGGIT-a so se odvili konferenca DIGGIT, digitalna igralnica in razstava DIGGIT EXPO, ki je zdru\xc5\xbeila nostalgijo in aktualnost digitalnih tehnologij. Na njej so bile razstavljene tehnolo\xc5\xa1ke novosti s podro\xc4\x8dja avdiovizualnih in spletnih komunikacij ter telekomunikacij, razstava pa je del stalne razstave ra\xc4\x8dunalnikov v lasti Kiberpipe. _NEWLINE_Poleg osrednjega je potekal tudi vzporedni program s hitrim te\xc4\x8dajem digitalnega komuniciranja. Dvodnevnega dogajanja se je udele\xc5\xbeilo skoraj 2000 obiskovalcev.\n_START_SECTION_\nDIGGIT 02\n_START_PARAGRAPH_\nDruga DIGGIT konferenca je potekala 5. in 6. junija 2013 v Cankarjevem domu v Ljubljani. Konferenca je ponudila znanja u\xc4\x8dinkovite rabe digitalnih komunikacij v prodaji, ogla\xc5\xa1evanju in komuniciranju. Prav tako je bilo govora o optimiziranju in strate\xc5\xa1kem na\xc4\x8drtovanju pojavnosti v digitalnih medijih, upravljanju in graditvi odnosov s kupci preko dru\xc5\xbebenih omre\xc5\xbeij, mobilnih aplikacij in naprednih komunikacijskih re\xc5\xa1itev. Organizatorji so v osrednjem programu namenili pozornost deljenju primerov dobrih praks in izobra\xc5\xbeevanju udele\xc5\xbeencev.  Poleg osrednjega je potekal tudi brezpla\xc4\x8den vzporedni program, na katerem se je zvrstilo pet predavanj in ena delavnica, celotne konference pa se je v dveh dneh udele\xc5\xbeilo ve\xc4\x8d kot tristo udele\xc5\xbeencev.  _NEWLINE_Drugi DIGGIT se je zaklju\xc4\x8dil s prvo podelitvijo nagrad na izboru DIGGIT startup ideja leta 2013. \xc5\xa0est finalistov je predstavilo inovativne ideje in re\xc5\xa1itve, s svojimi predstavitvami in odgovori na zastavljena vpra\xc5\xa1anja pa so \xc5\xbeirijo in ob\xc4\x8dinstvo najbolj prepri\xc4\x8dali \xc4\x8dlani, ki so razvili spletno platformo ShowMeAround za unikatna turisti\xc4\x8dna do\xc5\xbeivetja, obiskovalcem pri\xc4\x8darana s strani doma\xc4\x8dinov.'